संत पापा ने कहा कि येसु यहाँ धीरज खोते हुए प्रतीत होते हैं क्योंकि लोगों के लिए केवल उनके चमत्कार महत्वपूर्ण थे। येसु ने लोगों से कहा, ̎आप लोग चिन्ह और चमत्कार देखे बिना विश्वास नहीं करेंगे।̎ आप लोगों का विश्वास कहाँ है? संत पापा ने कहा, एक चमत्कार अथवा आश्चर्यपूर्ण कार्य देखकर यह कहना कि आप महान हैं आप ईश्वर हैं, जी हाँ, यह विश्वास की अभिव्यक्ति है किन्तु पर्याप्त नहीं क्योंकि यहाँ यह स्पष्ट है कि उनमें विश्वास तो है किन्तु यह आरम्भ मात्र है, जिसे बढ़ना चाहिए। संत पापा ने प्रश्न किया, क्या हममें ईश्वर को पाने की चाह है? क्योंकि इसी चाह में विश्वास है, ईश्वर को पाने, उनसे मुलाकात करने एवं उनके साथ हर्षित होने की चाह।